Sekolah Menengah Kebangsaan Mahang

Sekolah Menengah Kebangsaan Mahang atau nama ringkasnya SMK Mahang, merupakan sebuah Sekolah menengah kebangsaan yang terletak di Mahang. 

Pada 2009, Sekolah Menengah Kebangsaan Mahang memiliki 327 pelajar lelaki dan 358 pelajar perempuan, menjadikan jumlah keseluruhan murid seramai 685 orang. Ia mempunyai seramai 35 orang guru.2009

Sejarah 
Sekolah Menengah Kebangsaan Mahang ditubuhkan pada tahun 1965. Sejarahnya bermula dengan menumpang di bangunan Sekolah Kebangsaan Mahang yang terletak hampir 1 kilometer dari sekolah sekarang. Sesi persekolahan pertamanya mula dibuka pada Januari 1965 menggunakan dua bahasa pengantar iaitu Bahasa Melayu dan Bahasa Inggeris. YB Tuan Haji Mohd. Yassin B. Ibrahim, Ahli Dewan Undangan Negeri Sedim ketika itu, adalah tokoh penting memperjuangkan agar Sekolah Menengah Kebangsaan Mahang dibina di lokasi sekarang iaitu di Pekan Mahang. Pada 20hb April 1968, sejarah tercatat apabila secara rasmi sekolah ini berpindah ke bangunan sendiri setelah menumpang lebih dari 3 tahun.

Pencapaian 

Sekolah Menengah Kebangsaan Mahang mempunyai keunikan tersendiri apabila dua buah kolam ternakan ikan berkeluasan 100 kaki lebar dan 100 kaki panjang mula dibina pada tahun 1968 menggunakan tenaga manusia sepenuhnya. Pengarah Pelajaran Kedah ketika itu, En Ong Pong Kee nyata amat kagum dengan inisiatif para pelajar dan guru-guru sekolah ini.
 Alamat
Sekolah Menengah Kebangsaan Mahang
Mahang 
09700, Karangan, Kulim
Kedah, Malaysia
Telefon =  6044042508
Fax       = 6044042508

 Pautan luar 
 Sekolah Menengah Kebangsaan Mahang


Mahang
Mahang